text: Line Vedel: Syg igen
  17 oktober 2014 kl. 12.12
  Næppe var Haderslev-golfspilleren Line Vedel blevet rask, før hun fik en madforgiftning.
  Line Vedel måtte i sidste uge trække sig fra en turnering i Malaysia på grund af sygdom, men var i går klar igen til en åbningsrunde ved LPGA KEB HanaBank Championship i Sydkorea.
  Desværre blev Line Vedel ramt igen af sygdom igen i nat.
  - Jeg spillede rigtig godt i går og havde en god fornemmelse for de kommende dage, hvor jeg igen følte mig på toppen efter en uge med sygdom. Desværre så fik jeg madforgiftning natten til i dag. Jeg havde ikke mange kræfter og måtte virkelig kæmpe hele vejen rundt. Jeg blev tilset at lægen i morges, så jeg håber at være klar til i morgen. Nu må det snart vende, siger Line Vedel.
  Lines score blev 78 slag (+6), og hun faldt dermed tilbage til en 70. plads. 
  Inden weekendens runder fører Karine Icher fra Frankrig.
  